**Spoštovani starši!**

**Na naši šoli sodelujemo v sistemu SLOfit, v katerega se lahko vključite vsi starši tistih otrok, ki boste dali soglasje, da je vaš otrok vključen v meritve za ŠVK in ste v šolskem sistemu e-administracije vnesli svoj e-naslov.**

95. člen Zakona o osnovni šoli določa, da šole vodijo zbirko podatkov o gibalnih sposobnostih in morfoloških (telesnih) značilnostih učencev (v nadaljevanju: športnovzgojni karton oz. ŠVK) za tiste učence, za katere pridobijo pisno soglasje staršev. Potem, ko se zbrani podatki obdelajo na nacionalni ravni, se šolam, učencem ter staršem meseca maja ali junija zagotovi povratna ustna ali pisna informacija o rezultatih testiranja.

Analize zbranih podatkov omogočajo ugotavljanje sprememb telesnih značilnosti ter gibalnih sposobnosti šolske populacije na nacionalni ravni, kar je pomembno strokovno izhodišče pri oblikovanju nadaljnje strategije razvoja športne vzgoje na vzgojno-izobraževalnem področju in širše. V Sloveniji takšno spremljavo opravljamo že od leta 1986. Več o trendih telesnega in gibalnega razvoja slovenskih otrok in mladine si lahko ogledate tudi na spletnih straneh Univerze v Ljubljani, Fakultete za šport ([www.slofit.org](http://www.slofit.org)), ki podatke letno obdela.

Na individualni ravni lahko s pomočjo obdelanih podatkov svetujemo učencem in njihovim staršem, ki to želijo, o učenčevem telesnem in gibalnem razvoju. Skozi proces svetovanja lahko učenci s pomočjo strokovnjakov ali sami ocenijo raven svojega telesnega fitnesa, si oblikujejo svoje programe vadbe ter dobijo nasvete o vključevanju v različne športne dejavnosti.

Če želite, da je vaš otrok vključen v spremljavo gibalnih sposobnostih in morfoloških (telesnih) značilnostih*,* izpolnite spodnje soglasje in ga vrnite šoli. Soglasje bo veljalo za zbiranje in obdelavo podatkov v času učenčevega obveznega šolanja. Če želite med šolanjem otroka naknadno vključiti v spremljavo ali ne želite, da bi še sodeloval v njej, lahko to naredite kadarkoli tako, da na obrazcu označite vašo novo odločitev in obrazec prinesete v šolo. Če dokumenta ne hranite, lahko obrazec za podajo ali preklic soglasja vselej dobite pri športnem pedagogu.

Zbirka podatkov (ŠVK) vsebuje ime in priimek učenke/učenca, spol, rojstni datum ter podatke o:

1. telesni višini - dolžinski razsežnosti telesa
2. telesni teži - voluminoznosti telesa
3. kožni gubi nadlahti - voluminoznosti telesa
4. dotikanju plošče z roko - hitrosti izmeničnih gibov
5. skoku v daljino z mesta - eksplozivni moči
6. premagovanju ovir nazaj - koordinaciji gibanja telesa
7. dviganju trupa - mišični vzdržljivosti trupa
8. predklonu na klopci - gibljivosti
9. vesi v zgibi - mišični vzdržljivosti ramenskega obroča in rok
10. teku na 60 m - sprinterski hitrosti
11. teku na 600 m – vzdržljivosti v submaksimalnem kontinuiranem (dalj časa trajajočem) naprezanju.

Šole zbirajo podatke za ŠVK vsako leto meseca aprila. Meritve na podlagi enotnih merskih postopkov izvaja šola pod vodstvom učiteljev športne vzgoje (v nižjih razredih s pomočjo razredne učiteljice) pri pouku športa. Podatke centralno obdela Fakulteta za šport Univerze v Ljubljani, obdelane podatke pa razredne učiteljice in športni pedagogi posredujejo meseca maja ali junija učencem pri pouku, staršem pa pisno in na govorilnih urah. Kadarkoli lahko zahtevate od šole tudi fotokopijo osebnega kartona učenca oziroma izpis njegovih obdelanih podatkov za ves čas šolanja. Za statistične obdelave in znanstveno-raziskovalno delo se podatki uporabijo tako, da identiteta učencev ni razvidna (anonimizirani podatki).

Učenci dobijo svoje osebne ŠVK kartone ob koncu šolanja, soglasja in obdelane podatke ter zbirne kartone pa šola hrani še eno leto po njihovem zaključku šolanja, nato pa jih uniči.

Ob tej priložnosti vas obveščamo, da je Fakulteta za šport Univerze v Ljubljani razvila brezplačno aplikacijo Moj SLOfit, ki podpira delovanje zbirke ŠVK in vam omogoča neposreden vpogled v osebne podatke otroka ter nadgrajeno spremljanje gibalnih sposobnostih in morfoloških (telesnih) značilnostih. Če vas ta možnost zanima in bi želeli izvedeti več o tej aplikaciji, vas prosimo za soglasje za posredovanje vašega e-naslova za namen pošiljanja te informacije. V tem primeru bo Fakulteta za šport Univerze v Ljubljani uporabila vaš e-naslov zgolj za informiranje o Moj SLOfit, o uporabi ponujenega orodja pa se boste odločali naknadno.

Ravnatelj

Aleksander Verhovšek

Soglasje za vključitev otroka v spremljanje gibalnih sposobnostih in morfoloških (telesnih) značilnostih

 **III. OSNOVNA ŠOLA CELJE**

 Ime in priimek učenke oz. učenca:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Rojen(a):\_\_\_\_\_\_\_\_\_\_\_\_\_\_\_\_ Razred in oddelek\_\_\_\_\_\_\_\_\_\_\_\_

 Ime in priimek staršev ali skrbnikov:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Naslov:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SOGLAŠAM, NE SOGLAŠAM,

da je moj otrok v času šolanja vključen v spremljavo telesnega in gibalnega razvoja "ŠPORTNOVZGOJNI KARTON".

Prosimo, obkrožite svoj odgovor in vrnite šoli.

 Datum: Podpis staršev ali skrbnikov:

Soglasje za posredovanje mojega e-naslova Fakulteti za šport Univerze v Ljubljani

 Ime in priimek učenke oz. učenca:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Rojen(a):\_\_\_\_\_\_\_\_\_\_\_\_\_\_\_\_ Razred in oddelek\_\_\_\_\_\_\_\_\_\_\_\_

 Ime in priimek staršev ali skrbnikov:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SOGLAŠAM

da šola moj e-naslov, ki sem ga šoli posredoval za namen elektronske komunikacije, posreduje Fakulteti za šport Univerze v Ljubljani, ta pa ga lahko uporabi za to, da mi pošlje vabilo za registracijo v Moj SLOfit, s čimer se mi omogoči vpogled v ŠVK podatke mojega otroka prek spleta.

 Datum: Podpis: